“У Расіі падрыхтоўка па спецыяльнасцях гуманітарнага профілю вядзецца па схеме 4+2, — гаворыць Людміла Міхайлаўна — Нават у знакамітым Маскоўскім дзяржаўным інстытуце міжнародных адносін, дзе сур’ёзна вывучаюцца замежныя мовы, на першай ступені прынята чатырохгадовае навучанне. Што да прыродазнаўчанавуковых спецыяльнасцей, то там не ўсё так адназначна. Напрыклад, па такіх напрамках, як “Фундаментальная фізіка”, “Фундаментальная матэматыка”, “Фундаментальная матэматыка і інфарматыка”, існуюць інтэграваныя праграмы. Гэта значыць, што падрыхтоўка ўсіх студэнтаў вядзецца 6 гадоў і на выхадзе ўсе яны атрымліваюць дыпломы магістра. Трэба заўважыць, што такія напрамкі не масавыя, а ёсць толькі ў МДУ і Санкт-Пецярбургскім універсітэце, дзе рыхтуюць сапраўды штучных прафесіяналаў. Што да астатніх напрамкаў падрыхтоўкі прыродазнаўчанавуковага профілю, то тут Расія цалкам перайшла на схему 4+2”.